Туған жердің аңын аш болмай ату - туған жерге деген қиянат
"Туған жердің аңын аш болмай ату - туған жерге деген қиянат" | "https://abai.kz/post/84378"
TITLE: Туған жердің аңын аш болмай ату - туған жерге деген қиянат
URL: https://abai.kz/post/84378
META: "Туған жердің аңын аш болмай ату - туған жерге деген қиянат" | "https://abai.kz/post/84378"
DATE: 18.01.2019
AUTHOR(s): Асхат Қасенғали
TOTAL WORDS: 157
TEXT: Қазақстанда заңсыз ау салынбаған көл, балығы ауланбаған өзен, архары атылмаған тау, киігі мүйізі қағылмаған дала, терісі сыпырылмаған аң қалмады-ау. Ақша үшін, құлқының қамы үшін тау мен тасты аралап қырып жатыр, қырып жатыр. Байы да, кедейі де атып жатыр, атып жатыр. Байлар қызық үшін, кедейлер ақша үшін Отан анасының тағы перзенттерін аяусыз аулауда. Биік мінберден туған жерді сүюді, отанды құрметтеуді насихаттайтын кей дөкейлер демалыс күні құралайды атып, қасқырды қызық үшін соғып келетіні бар. Құдаларының алдында туған жерінің табиғатын айтып мақтанатын қарапайым қазақтың кейбірі, қыста ұйықтап жатқан борсықты қазып алып, пана іздеген елікті жығып алатыны тағы бар. Жануар төлдейтін кезеңде мылтық атып, құс балапан басар сәтте тұзақ құрып, балық уылдырық шашар сәтте ау салатын қаскөйлер жетерлік. Неге? Өйткені бізді заң солқылдақ. Туған жердің аңын аш болмай ату - туған жерге деген қиянат. Ондайларды қатаң заңмен жазалау керек. Өзеннен екі шабақ ұстағанды соттап, теңізден тонналап бекіре алғанды жібере салу тоқтамай, қорықшыларды өлтіру де тоқтамақ емес. Асхат Қасенғалидың facebook парақшасынан Abai.kz
